རྡོ་ཡི་རྡུལ་ཕྱེ་མ་རྣམས་འཚོ་རླུང་དང་སྡེབ་སྦྱོར་བྱུང་བ་དང༌།དེ་ལས་ཁ་བྲལ་བ།ཆུ་རྡུལ་སྲེ་སྦྱོར།ཆུའི་སེལ་སྦྱོར།ནག་རླངས་འདྲེས་སྦྱོར་ལྟ་བུའི་རིམ་ཟད་དང་གས་འཐོར་འབྱུང་བའི་རང་བྱུང་གི་བརྒྱུད་རིམ་འདྲ་མིན་མང་པོ་འགྲིམས་དགོས་ཤིང༌།གཏེར་རྫས་འགའ་ཞིག་ཆུའི་ནང་བཞུར་ཏེ་ཆར་ཆུ་དང་མཉམ་དུ་ཐུར་དུ་འགྲིམས་ཤིང༌།སྔོ་དྲེག་དང༌།དེ་མིན་རྡོའི་ཐོག་འཚར་སྐྱེད་བྱེད་པའི་སྐྱེ་དངོས་དག་ལས་སྐྱུར་ཐོན་ཏེ་རྡོ་གྲུབ་པའི་བརྒྱུད་རིམ་མགྱོགས་སུ་གཏོང་གི་ཡོད་ཅིང༌།སྐྱེ་དངོས་ཕྲ་མོ་གཞན་དག་གིས་ཀྱང་བརྒྱུད་རིམ་འདིར་ཕན་གྲོགས་བྱེད་པ་ཡིན།